≥ 4 usb poort charger Pandjeshuis Harlingen Friesland - Mobiele telefoons | Opladers en Autoladers - Marktplaats.nl
4 usb poort charger Pandjeshuis Harlingen Friesland
Aangeboden door pandjeshuis koopplein harlingen en inbrengwinkel makkum en woningontruiming tekeapynmakkum friesland : oplader… Benni gepos ná net 2 seges in 18 wedstryde | Netwerk24
04 November 2019 09:59
Tot siens Benni McCarthy, wat Maandag summier afgedank is. Foto: Gallo Images
Die Kaapse Premierliga-klub Cape Town City het Maandag kort ná middernag die legendariese Bafana Bafana-doelskieter Benni McCarthy in die pad gesteek.
Die klub het die nuus om 12:12 in ’n reeks twiets bevestig.
“Cape Town City-sokkerklub het die afrigter Benni McCarthy se dienste summier beëindig in die nadraai van ’n vertoningslys waar die klub twee van sy laaste 18 wedstryde kon wen,” sê die Citizens in ’n verklaring op Twitter.
“Die klub bedank Benni vir sy diens die afgelope drie seisoene en wens hom sterkte toe met sy volgende onderneming. Hy word nou ’n belangrike deel van die klub se geskiedenis en is trots op die suksesse wat ons saam gedeel het.
“Die klub het die hulpafrigter Vasili Manousakis as tussentydse breier aangestel terwyl ons voorberei om die volgende hoofstuk en nuwe hoofafrigter aan te kondig.
“Die toekoms bied opwindende tye vir Cape Town City op en van die veld en ons bly toegewyd aan ons groot planne en doelwitte.”
Cape Town City bevind hom in die 13de plek op die punteleer met agt punte uit nege wedstryde, 14 punte agter die voorlopers, Kaizer Chiefs.
Meer oor: Benni Mccarthy | Cape Town City | Sokker